Virallinen lehti nro C 020 , 20/01/1997 s. 0145



B4-1375/96, 1385, 1393, 1404 ja 1421/96 Päätöslauselma Algerian tilanteesta Euroopan parlamentti, joka - ottaa huomioon neuvottelujen aloittamisen Euroopan unionin ja Algerian välillä uudeksi Euro-Välimeri-sopimukseksi Algerian kanssa, - ottaa huomioon aiemmat päätöslauselmansa Algerian tilanteesta, A. otetaan huomioon presidentille vallan keskittävästä, uskonnolliset tai alueelliset puolueet kieltävästä ja arabian ainoaksi viralliseksi ja kansalliseksi kieleksi vahvistavasta perustuslain muuttamisesta 28. marraskuuta 1996 järjestetyn kansanäänestyksen tuloksen, B. katsoo, että useat puolueet boikotoivat näitä vaaleja, ja ne ovat havainneet lukuisia epäsäännönmukaisuuksia ja kiistäneet viralliset tulokset, C. katsoo, että arabian ottaminen ainoaksi viralliseksi ja kansalliseksi kieleksi aiheutti sen, että 70 % äänestäneistä hylkäsi kansanäänestyksessä esitetyn ehdotuksen Kabyliessa, joka on pääasiassa berberien aluetta, D. katsoo, että Algeria on ratifioituaan kansainväliset ihmisoikeussopimukset vapaaehtoisesti hyväksynyt velvoitteen kunnioittaa perusoikeuksia kaikissa olosuhteissa, E. on närkästynyt terroristien rikollisista toimista, jotka ovat aiheuttaneet satoja kuolonuhreja viime kuukausina, F. katsoo, että terroristiliikkeen vastuuhenkilöt piileskelevät edelleen tiettyjen jäsenvaltioiden alueella, G. pitää valitettavana todellisen demokraattisen vuoropuhelun puuttumista Algeriassa, joka mahdollistaisi rauhanomaisen ja poliittisen ratkaisun löytymisen maan kriisitilanteeseen; 1. Tuomitsee erittäin voimakkaasti kaikki terroriteot Algeriassa ja niistä aiheutuvat verilöylyt; 2. Katsoo kuitenkin, että valtion vastuuta ei pitäisi rajoittaa terrorismin «hävittämiseen» lain ja järjestyksen voimalla, vaan sen pitäisi sisältää myös poliittiset aloitteet, joiden tarkoituksena on todellisen demokraattisen pluralismin luominen; 3. Panee merkille kansanäänestyksen tuloksen, mutta arvioi, että sen vuoksi on vielä vaikeampaa luoda demokraattinen ja kulttuurinen pluralismi maassa, ja muistuttaa pitävänsä demokraattisen pluralismin parasta taetta eli ei- kirkollista valtiota erityisen merkityksellisenä; 4. Tuomitsee kaikki toimet, joiden tarkoituksena on rajoittaa ilmaisuvapautta ja erityisesti lehdistönvapautta; arvioi, että sensuuri ja tiedonvälityksen valvonta heikentävät huomattavasti taistelua demokratian ja oikeusvaltion periaatteiden puolesta ja fundamentalismia vastaan; 5. Kehottaa Algerian viranomaisia tekemään aloitteen vuoropuhelun aloittamiseksi kaikkien Algerian yhteiskunnan jäsenten välillä, jotta saavutettaisiin konsensus maan todellisesta demokraattisesta uudistuksesta ja lopetettaisiin terroriväkivallan lisääntyminen; 6. Arvioi, että vaalien järjestäminen on keskeinen tekijä todellisessa demokraattisessa uudistuksessa; pyytää toimimaan siten, että ilmoitetut vaalit olisi mahdollista järjestää sellaisissa olosuhteissa, että kaikki poliittiset puolueet voivat osallistua niihin; korostaa, että vaalit ovat edellytys kriisin demokraattiselle ratkaisemiselle; 7. Pyytää komissiota ottamaan peruslähtökohtana huomioon demokratisoitumisen ja ihmisoikeuksien kunnioittamisen kehityksen sen neuvotellessa uudesta Euro-Välimeri-sopimuksesta Algerian kanssa; 8. Kehottaa puhemiestään välittämään tämän päätöslauselman komissiolle, neuvostolle ja Algerian hallitukselle.